Me suecht e Mörder   Zwo bekannti Figure, nämmli d' Miss Makel und dr Inschpäggter Chalanggoh bim ufkläre vom Räbeler-Mord. Nach däm truurige  Ändi vom Räbeli 06, wo dr Räbeler erstoche worde isch, versuecht die ufgweggti Miss Makel mit em öbbis schusselig wirggende Inschpäggter Chalanggoh sit eme Johr die Untat ufz'kläre. Bis jetz leider ohni Erfolg. Dr letschti Aalauf, Liecht i die dunggli Affäre z'bringe, wird dorum hütt z'Obe gno, si doch alli Verdächtige do im Schlachthuus aawesend und chönne vo euse Ermittler vernoh wärde. S' Publikum wird bätte, d' Identitäts-Charte, Päss oder Fiehreruswiis barat z'halte. Es muess o drmit grächnet wärde,  ass verdächtigi Persone mit uf dr Poschte gno wärde, drmit wittere Abklärige troffe wärde chönne.  Ohni Rüggsicht uf Verlüscht wird ermittlet, ass es chracht und es isch z'hoffe, ass es deene Zwöine wirgglich g'lingt, dr Täter dingfescht z'mache und sinere gerächte Schtroof zue z'fiere.  Darschteller: